Službeni glasnik Grada Osijeka br. 5 od 18. ožujka 2025.

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19) i članka 34. stavka 1. točke 15. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst i 8/24), na prijedlog pročelnice Upravnog odjela - Ureda Grada, Gradonačelnik Grada Osijeka 28. veljače 2025., donosi 

P R A V I L N I K
 
o izmjenama i dopunama Pravilnika o unutarnjem redu 
Upravnog odjela - Ureda Grada

Članak 1.

Pravilnik o unutarnjem redu Upravnog odjela - Ureda Grada (Službeni glasnik Grada Osijeka br. 8A/24 i 18/24) mijenja se i dopunjuje sukladno odredbama ovog Pravilnika. 

Članak 2.

	U članku 9. iza točke 2. dodaje se točka 2.a koja glasi:

„2.a	NAZIV RADNOG MJESTA: 	POMOĆNIK PROČELNIKA UPRAVNOG TIJELA -
  					za radno-pravne i opće poslove

OSNOVNI PODACI O RADNOM MJESTU:
-	KATEGORIJA RADNOG MJESTA: I. KATEGORIJA 
-	POTKATEGORIJA RADNOG MJESTA: VIŠI RUKOVODITELJ 
-	KLASIFIKACIJSKI RANG: 2.

BROJ IZVRŠITELJA: 1

OPIS RADNOG MJESTA: 
- 	vodi brigu o zakonitom, stručnom, efikasnom i racionalnom obavljanju poslova iz područja radno-pravnih i službeničkih odnosa, uredskog poslovanja, pisarnice, zaštite na radu, civilne zaštite i drugih područja iz nadležnosti Ureda (30 %)
- 	pruža potporu pročelniku u osiguranju pravilne primjene propisa i mjera iz nadležnosti službeničkog i radnog prava, uredskog poslovanja i drugih područja iz nadležnosti Ureda;  predlaže smjernice, planove i akte te supotpisuje nacrte akata iz nadležnosti navedenog djelokruga (30 %)
- 	prati zakone i druge propise iz nadležnosti Ureda, sudjeluje u izradi najsloženijih akata iz nadležnosti Ureda, sudjeluje u izradi financijskog plana te prati stanje proračunskih sredstava vezanih za područje nadležnosti (30 %)
- 	obavlja i druge poslove po nalogu pročelnika (10 %).

OPIS RAZINE  STANDARDNIH MJERILA

POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine za uspješno izvršavanje zadaća Ureda, položen državni ispit II. razine i poznavanje rada na računalu.

SLOŽENOST POSLOVA: stupanj složenosti posla koji uključuje planiranje, vođenje i koordiniranje povjerenih poslova, pružanje potpore pročelniku u pravilnoj primjeni propisa, pravodobnom donošenju akata iz nadležnosti Ureda, a u vezi s radno-pravnim i općim poslovima.

SAMOSTALNOST U RADU: stupanj samostalnosti koji uključuje samostalnost u radu koja je ograničena povremenim nadzorom i pomoći pročelniku pri rješavanju složenih stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stalna stručna komunikacija unutar i izvan Ureda s upravnih tijelima Grada i drugim institucijama u svrhu pružanja savjeta te prikupljanja ili razmjene važnih informacija.

STUPANJ ODGOVORNOSTI I UTJECAJ NA DONOŠENJE ODLUKA: visoka odgovornost za zakonitost rada i postupanja, odgovornost za materijalna i financijska sredstva do određenog iznosa te izravna odgovornost za rukovođenje proslovnim procesom.“

U točki 13. tekst iza podnaslova: „OPIS POSLOVA RADNOG MJESTA:“ mijenja se i glasi:
„- 	prima i razvrstava pismena i druge pošiljke, upisuje u upisnik predmeta upravnog postupka, urudžbeni zapisnik, knjigu primljene pošte, rad u sustavu Uredsko poslovanje (DMS) te sustavu e-Dozvola i dr. (30 %)
- 	preuzima i razvodi riješene spise predmeta sukladno propisima te odlaže spise premeta u pismohranu, rad u sustavu Uredsko poslovanje (DMS)  (20 %)
- 	izdaje uz potvrdu spise predmeta pismohrane sukladno propisima, vodi knjigu pismohrane, priprema popise arhivskog gradiva dokumentacijske zbirke (20 %)
- 	sudjeluje u postupku odabiru izlučivanja gradiva, priprema zapisnik o provedenom izlučivanju s popisom izlučenog gradiva (20 %)
-	obavlja i druge poslove u vezi s uredskim poslovanjem te poslove po nalogu nadređenog službenika (10 %).“,
[bookmark: _Hlk191890095]a iza podnaslova „POTREBNO STRUČNO ZNANJE:“ riječ: „upravne“ zamjenjuje se riječju: „ekonomske“ i iza riječi: „razine“ dodaje se zarez i riječi: „položen stručni ispit za upravljanje dokumentarnim i arhivskim gradivom“ .
  
Članak 3.

 Ovaj Pravilnik stupa na snagu prvog dana od dana objave u Službenom glasniku Grada Osijeka.

KLASA: 024-03/24-01/16
URBROJ: 2158-1-02-25-10
Osijek, 28. veljače 2025.

